Rustam Kasimdžanov

Rustam Kasimdžanov (uzb. Rustam Qosimjonov -  latinica je službeno pismo u Uzbekistanu od 1992 - rus. Рустам Касымджанов) uzbečki je šahist. Trenutno živi u Njemačkoj.

Bio je svjetski prvak u verziji FIDE 2004-2005. Najbolji plasman na FIDE-inoj ljestvici imao je 2001 (11. mjesto).

mini|lijevo|Kasimdzhanov (1999)
Šah je naučio igrati s 5 godina. 1994. pobijedio je na prvenstvu Azije za omladince, a 1998. na prvenstvu Azije za seniore. Drugi je na prvenstvu svijeta za igrače do 20 godina 1999. Titulu velemajstora osvojio je 1997.

Titulu svjetskog prvaka osvojio je na turniru u Tripoliju (Libija) 2004. Pobijedio je u 7 kratkih mečeva, od toga 5 puta u dodatnim brzopoteznim partijama, odigravši ukupno 30 partija. U finalu je pobijedio Michaela Adamsa. U prvom dijelu (6 partija po normalnom tempu) rezultat je bio 2 : 2. uz 2 remija. U 2 dodatne partije po ubrzanom tempu (25 minuta + 10 sekundi po potezu) Kasimdžanov je jednu dobio i jednu remizirao.

Ovaj format takmičenja očito pogoduje Kasimdžanovu, jer je i na prethodnom turniru za svjetsko prvenstvo, 2002, došao do finala, gdje je izgubio od Ananda. Inače, pokazuje znatne oscilacije, pa je imao i nekih katastrofalnih rezultata.

Početkom [005, u pokušaju objedinjavanja titula svjetskog prvaka, bio je planiran njegov meč s Garryjem Kasparovom, ali nije realiziran (Kasparov je objavio povlačenje iz šaha u martu 2005).

Na turniru za svjetsko prvenstvo u Argentini u septembru i oktobru 2005 (dvokružni turnir osmero) osvojio je 6. mjesto.

 Izdvojene partije 
 Kasimdžanov - Korčnoj, Turnir "Julian Borowski-A", 2002, Francuska odbrana: Klasična, Burnova varijanta (C11)
 Adams - Kasimdžanov, FIDE Svjetsko prvenstvo - "Knock out" turnir, 2004, Sicilijanka, Nježmedinov-Rossolimov napad (B30)
 Topalov - Kasimdžanov, FIDE Svjetsko prvenstvo - nokaut-turnir, 2004, Damina indijska odbrana, Antidamin indijski sistem (E17)
 Kasimdžanov - Anand, FIDE Svjetsko prvenstvo (turnir), 2005, Sicilijanka, Najdorfova varijanta, Engleski napad, Antiengleski (B90)

 Vanjski linkovi 
 Veliki izbor Kasimdžanovljevih partija
 Kasimdžanov osvojio FIDE naslov

Kategorija:Rođeni 1979.
Kategorija:Uzbekistanski šahisti
Kategorija:Svjetski šahovski prvaci
Kategorija:Biografije, Taškent
Kategorija:Živi ljudi